CELEX: 32011D0906(01)
Language: ro
Date: 2011-06-15 00:00:00
Title: Decizia nr. S8 din 15 iunie 2011 privind acordarea de proteze, aparate mari și alte prestații în natură substanțiale prevăzute la articolul 33 din Regulamentul (CE) nr. 883/2004 privind coordonarea sistemelor de securitate socială  Text cu relevanță pentru SEE și pentru Acordul CE/Elveția

6.9.2011   
            
            
               RO
            
            
               Jurnalul Oficial al Uniunii Europene
            
            
               C 262/6
            
         DECIZIA NR. S8
   din 15 iunie 2011
   privind acordarea de proteze, aparate mari și alte prestații în natură substanțiale prevăzute la articolul 33 din Regulamentul (CE) nr. 883/2004 privind coordonarea sistemelor de securitate socială
   (Text cu relevanță pentru SEE și pentru Acordul CE/Elveția)
   2011/C 262/06
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă este responsabilă cu tratarea tuturor chestiunilor administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 (2),
   având în vedere articolul 33 alineatul (2) din Regulamentul (CE) nr. 883/2004,
   hotărând în conformitate cu condițiile prevăzute la articolul 71 alineatul (2) al doilea paragraf din Regulamentul (CE) nr. 883/2004,
   întrucât:
   
               (1)
            
            
               Articolul 33 alineatul (1) din Regulamentul (CE) nr. 883/2004 cuprinde o clauză de salvgardare aplicabilă în perioada imediat următoare unei modificări a legislației în vigoare cu privire la persoana în cauză.
            
         
               (2)
            
            
               Articolul respectiv se aplică în cazul în care o persoană ar putea să-și piardă dreptul la prestații în natură în caz de boală care sunt adaptate la nevoile sale personale specifice și care sunt în curs de a fi oferite sau care au fost acordate dar nu au fost încă oferite, ca urmare a unei modificări a legislației în vigoare.
            
         
               (3)
            
            
               O asemenea pierdere ar putea fi considerată ca fiind disproporționată, având în vedere natura prestației și situația medicală a persoanei în cauză,
            
         DECIDE:
   Articolul 1
   Protezele, aparatele mari și alte prestații în natură considerabile, menționate la articolul 33 alineatul (1) din Regulamentul (CE) nr. 883/2004 sunt prestații care:
   
               —
            
            
               sunt adaptate nevoilor personale specifice; și
            
         
               —
            
            
               sunt în curs de a fi oferite sau au fost acordate, dar nu au fost încă oferite; și
            
         
               —
            
            
               sunt definite și/sau tratate ca atare de către statul membru a cărui legislației se aplică în cazul unei persoane asigurate înainte ca el/ea să facă obiectul unei asigurări conform legislației unui alt stat membru.
            
         Anexa la prezenta decizie cuprinde o listă neexhaustivă a prestațiilor care trebuie considerate ca atare, cu condiția îndeplinirii criteriilor stabilite mai sus.
   Articolul 2
   Prezenta decizie se publică în Jurnalul Oficial al Uniunii Europene. Se aplică de la data publicării.
   
      
         
            Președintele Comisiei administrative
         
         Éva GELLÉRNÉ LUKÁCS
      
   
   
      (1)  JO L 166, 30.4.2004, p. 1 (Rectificare JO L 200, 7.6.2004, p. 1).
   
      (2)  Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socialã, JO L 284, 30.10.2009, p. 1.
   
      ANEXĂ
      
         Proteze
      
      
                  (a)
               
               
                  proteze ortopedice;
               
            
                  (b)
               
               
                  dispozitive pentru deficiențe vizuale precum protezele oculare;
               
            
                  (c)
               
               
                  proteze dentare (fixe și mobile).
               
            
         Aparate mari
      
      
                  (d)
               
               
                  scaune cu rotile, orteze, încălțăminte ortopedică și alte dispozitive de mers și de sprijin pentru stat în picioare și stat jos;
               
            
                  (e)
               
               
                  lentile de contact, ochelari de mărire și ochelari telescopici;
               
            
                  (f)
               
               
                  dispozitive pentru deficiențe auditive și de vorbire;
               
            
                  (g)
               
               
                  nebulizatori;
               
            
                  (h)
               
               
                  obturatoare pentru cavitatea bucală;
               
            
                  (i)
               
               
                  aparate ortodontice.
               
            
         Alte prestații în natură substanțiale
      
      
                  (j)
               
               
                  tratamente spitalicești specializate;
               
            
                  (k)
               
               
                  tratament într-o stațiune balneoclimaterică;
               
            
                  (l)
               
               
                  reabilitare terapeutică;
               
            
                  (m)
               
               
                  metode de diagnosticare complementare;
               
            
                  (n)
               
               
                  orice ajutor oferit pentru acoperirea unei părți a costurilor prestațiilor de mai sus.